Un român de 29 ani a fost salvat de la moarte de un polițist italian în timpul liber
Un tânăr român a fost la un pas de moarte în timp ce înota într-un lac din regiunea Lazio, în apropierea Romei. Salvatorul a fost un carabinier care se afla în timpul liber. Înainte de sosirea echipajelor de urgență, polițistul italian s-a aruncat în apele lacului și a reușit să-l aducă la mal pe românul de 29 de ani.